b'\n_START_ARTICLE_\nKritt (geologi)\n_START_SECTION_\nInndeling\n_START_PARAGRAPH_\nKritt deles i epokene tidlig kritt og sen kritt, som igjen deles i f\xc3\xb8lgende aldre (\xc3\xa5rstall i millioner \xc3\xa5r f\xc3\xb8r n\xc3\xa5tid):\n_START_SECTION_\nTektonikk\n_START_PARAGRAPH_\nAfrika og India hadde blitt l\xc3\xb8srevet fra resten av Gondwanaland, dvs. fra de fremtidige kontinentene Antarktis, Australia og S\xc3\xb8r-Amerika, som fortsatt hang sammen._NEWLINE_Atlanterhavet \xc3\xb8kte i omfang, mens Tethys-havet skrumpet inn.\n_START_SECTION_\nBergarter\n_START_PARAGRAPH_\nP\xc3\xa5 grunn av det h\xc3\xb8ye havniv\xc3\xa5et i kritt er marine avleiringer som krittslam den dominerende bergarten.\n_START_SECTION_\nKlima\n_START_PARAGRAPH_\nKritt var kjennetegnet av veldig varmt klima._NEWLINE_Det fantes ingen sammenhengende isdekkede omr\xc3\xa5der, ikke en gang ved polene, der havtemperaturen antas \xc3\xa5 ha v\xc3\xa6rt rundt 17\xc2\xb0C.\n_START_SECTION_\nPlanteliv\n_START_PARAGRAPH_\nBlomsterplanter dominerte for f\xc3\xb8rste gang floraen, og har gjort det siden.\n_START_SECTION_\nDyreliv\n_START_PARAGRAPH_\nDinosaurer dominerte p\xc3\xa5 land, mens marine krypdyr som plesiosaurer, ichthyosaurer, thalattosuchier, mosasaurer og skalldyr som ammonitter og belemnitter dominerte i havet, men samtlige d\xc3\xb8de ut i slutten av kritt. Andre artsrike grupper var armf\xc3\xb8ttinger, muslinger, pigghuder og egentlige beinfisker. Fugler og pattedyr fantes, men hadde lav diversitet. Faunaen av insekter hadde f\xc3\xa5tt et noks\xc3\xa5 "moderne" preg, en del n\xc3\xa5levende slekter kjennes tilbake til Kritt, men noen grupper som er dominerende i dag (s\xc3\xa6rlig sommerfugler, bier og maur) mangler eller er ganske f\xc3\xa5tallige fra Kritt.'